**POLITIKA ZASEBNOSTI**

Slovensko društvo za evropsko pravo spoštuje zasebnost svojih članov, obiskovalcev spletne strani ter drugih posameznikov, ki spremljajo delo društva (v nadaljnjem besedilu: posameznik/-i). Vsi osebni podatki, ki jih društvo pridobiva v okviru svojega delovanja so varovani skladno z veljavno zakonodajo.

**Informacije o upravljavcu**

Upravljavec osebnih podatkov je Slovensko društvo za evropsko pravo, Bavarska steza 6, 1000 Ljubljana (matična številka: 2281023; v nadaljnjem besedilu: SDEP).

**Pravna podlaga za obdelavo osebnih podatkov in roki hrambe**

SDEP pridobiva osebne podatke samo na podlagi predhodne osebne privolitve posameznika, podane v okviru pristopne izjave v članstvo SDEP ali drugače pisno izražene volje za prejemanje obvestil s področja dela SDEP. Tako pridobljeni osebni podatki se hranijo do preklica soglasja za obdelavo osebnih podatkov za namene obveščanje o delu in dogodkih SDEP.

SDEP si pridržuje pravico do in po izdanem preklicu soglasja za obdelavo osebnih podatkov, le-te v anonimizirani obliki hraniti in obdelovati za statistične in raziskovalne namene in jih kot takšne tudi posredovati tretjim osebam skladno z veljavno zakonodajo in ob izpolnjevanju pogojev, ki določajo ustrezne zaščitne ukrepe, da podatkov ni mogoče povezati z določljivim posameznikom.

**Namen obdelave**

Osebne podatke posameznikov SDEP obdeluje za namene neposrednega komuniciranja s posamezniki, obveščanja o delovanju SDEP (obveščanje o dogodkih, strokovnih gradivih in delu SDEP) in za namene neposrednega trženja v povezavi z naravo delovanja ali namenom ustanovitve SDEP, v kolikor je posameznik k takšni obdelavo podal izrecno soglasje.

**Vrste osebnih podatkov in varstvo le-teh**

SDEP obdeluje osebne podatke, ki jih posameznik posreduje in sicer: osebno ime, izobrazba, naziv, delodajalec, stalni/začasni naslov, kontaktni podatki (telefon, e-mail).

SDEP zagotavlja zadostna jamstva v smislu strokovnega znanja, zanesljivosti in virov izvajanja tehničnih in organizacijskih ukrepov za varnost obdelave osebnih podatkov.

**Posredovanje osebnih podatkov tretjim osebam in iznos v tretje države**

SDEP ne iznaša osebnih podatkov posameznikov v tretje države.

**Pravice posameznikov**

SDEP posameznikom, čigar osebne podatke obdeluje, zagotavlja vse pravice skladno z veljavno zakonodajo, zlasti pa pravico do seznanitve, popravka, začasne omejitve obdelave in trajnega izbrisa osebnih podatkov, pravico do prenosljivosti osebnih podatkov ter pravico do ugovora zoper obdelavo osebnih podatkov.

Posameznik lahko svoje pravice uresničuje s pisno zahtevo, posredovano na elektronski naslov: sdepinfo@gmail.com ali poštni naslov Slovensko društvo za evropsko pravo, Bavarska steza 6, 1000 Ljubljana. SDEP se zavezuje posredovati informacije oziroma odgovoriti na posameznikovo zahtevo v najkrajšem možnem času, najpozneje pa v enem mesecu od prejema zahteve. Zoper ravnanja SDEP je posamezniku zagotovljena tudi pravica do pritožbe pri nadzornem organu za varstvo osebnih podatkov, tj. Informacijski pooblaščenec Republike Slovenije, skladno z veljavno zakonodajo.

**Avtomatizirano sprejemanje posameznikovih odločitev in profiliranje**

SDEP ne sprejema odločitev, ki bi temeljile na avtomatizirani obdelavi osebnih podatkov posameznikov in ne izvaja profiliranja posameznikov.

**Končne določbe**

Ta politika zasebnosti zavezuje člane društva, obiskovalce spletne strani ter druge posameznike, ki spremljajo delo SDEP in so slednjemu v ta namen posredovali osebne podatke.

Ta politika zasebnosti prične veljati z dnem 4. 6. 2018.

SDEP si pridržuje pravico do sprememb in dopolnitev te politike zasebnosti. Politika zasebnosti je na spletni strani [www.sdep.si](http://www.sdep.si) javno dostopna.

Slovensko društvo za evropsko pravo